Berry Nahdian Furqon menerima anugerah Astaprana pada Puncak Milad ke 511 Kesultanan Banjar, 31 Oktober 2015. Milad Kesultanan Banjar mengambil tema Agama Ditegakkan, Adat Diteguhkan, Rakyat Dirakatkan. Pada Milad ke 511, Kesultanan Banjar membari gelar kehormatan dan penghargaan kepada tokoh-tokoh yang berjasa pada Banua Banjar dan melestariakan Budaya Banjar.
Bubuhan pangeran, datu-datu, seniman, budayawan, tokoh masyarakat dan masyarakat umum mulai datang ke gedung Dekranasda Martapura. Bubuhan Nanang wan Galuh Banjar manyambut tamu-tamu dan undangan yang datang sambil mahadangi rombongan Yang Mulia Sultan.
Tepat jam 10:00, rombongan Yang Mulia Sultan Haji Khairul Saleh Al Mu’tashim Billah dikawani Permaisuri Raudatul Jannah, Pangeran Dhia Hidayat wan Puteri Halida jua Ketua Dewan Mahkota Pangeran Rusdi Effendi mulai mamasuki tempat upacara disambut wan Tari Baksa Kembang
Imbah bubuhan penari tuntung menari, lalu Sultan naik tangga disambut wan salawat nabi wan baras kuning oleh Pangeran Wardiansyah, lalu ditapung tawari oleh Datu Mangku Adat Haji Syariffudin R jadi doa supaya rombongan Sultan nang memasuki ruangan selamat.
Iringan Yang Mulia Sultan memasuki tempat acara puncak diumpati rombongan tamu agung matan kerajaan nusantara lalu menempati tempat nang disediakan. Acara dimulai wan persembangan tarian sebagai penyambutan gasan samuaan tamu nang datang dalam gedung.
Acara puncak milad dibuka wan mambaca surah Yasin baimbay samuaan nang datang lalu disambung wan pambacaan ayat suci Al Qur’an oleh 3 qari baimbay. Imbah tu KH Husin Nafarin memimpin do’a gasan keselamatan Yang Mulia Sultan wan keluarga jua samuaan kerabat Kesultanan Banjar.
Ketua Dewan Mahkota Kesultanan Banjar, Pangeran Rusdi Effendi nang membacaakan sejarah Kesultanan Banjar mamadahakan Bangsa Banjar harus bangga wan harus manyambat bangsa Banjar ngini bangsa pejuang.
Yang Mulia Sultan Haji Khairul Saleh Al Mu’tashim Billah lalu mambari petuah gasan landasan Kesultanan Banjar setahun kedepan. Bakaitan wan tema milad tahun ini, Sultan Banjar menjelasakan tema ngini rangkaian dari tema-tema milad sebelumnya nang sarat makna wan kearifan budaya. Agama ditegakakan, bisi makna bahwa diatas urusan apa ja agama harus tetap jadi pondasi dan pegangan. Adat diteguhakan, bisi makna adat istiadat wan budaya nang batihang pondasi agama tarus diteguhakan. Dengan landasan agama amalan adat istiadat wan budaya selaras dengan itu rakyat banua Banjar dirakatakan dalam keberkahan.
Lalu di puncak Perayaan Milad ke 511 Kesultan Banjar, penghargaan dibariakan dalam rangka mahargai jasa pejuang kemerdekaan dalam menggali, mempertahankan, wan memajukan nilai-nilai budaya Banjar serta upaya memelihara kekerabatan kesultanan Banjar. Nang spesial di Milad tahun ngini adalah putusan Dewan Mahkota gasan menetapakan Pemberian Anugerah Wirasana atau Pahlawan Negeri Banjar gasan Pangeran Hidayatullah, Ir. H. Pangeran Muhammad Noor wan Panglima Wangkang. “Sudah saatnya tokoh besar nang jasanya luar biasa terhadap Banua Banjar dapat penghargaan nang layak wan agung”, jar Pangeran Rusdi Effendi.
Selain penerima anugerah Gelar Keagungan, Dewan Mahkota jua memutusakan pemberian penghargaan gasan bubuhan seniman, tokoh budaya dan lingkungan yaitu anugerah astaprana dan puspawana. Nangkaya tahun-tahun sebelumnya penghargaan ini diseleksi berdasarkan penilaian kolektif Dewan Mahkota selain jua pertimbangan Sultan Banjar. “Banyak sekali tokoh-tokoh nang layak menerima penghargaan, tapi kada samuaan nang dapat dianugerahkan penghargaan tahun ini. Insya Allah setiap tahun Kesultanan akan terus mengapresiasi pengabdian mereka”, jar Taufik Arbain nang jadi Datu Cendikia Hikmadiraja Kesultanan Banjar.
Penerima Gelar Anugerah Pahlawan Negeri Banjar
Ir. H. Pangeran Muhammad Noor
Pangeran Hidayatullah
Panglima Wangkang
Penerima Anugerah Keagungan Milad Kesultanan Banjar 511 tahun 2015
Brigjen. Pol. (Purn). DR. Taufiq Effendi, MBA : Datu Setia Negara Utama
Gazali Usman : Datu Cendikia Hikmadiraja
Prof. DR. Ahmad Fauzi Aseri, MA : Datu Cendikia Hikmadiraja
Muhammad Asriansyah : Empu Saradipa Hikmadiraja
Ir. Tarmizi Abdul Karim, M.Sc : Datu Mangku Negeri
Dr. Ir. Rahmadi Kurdi, M.Si : Datu Mangku Negeri
Ir. H. Nasrunsyah, MP : Datu Mangku Caraka Hikmadiraja
Penerima Anugerah Astaprana Milad Kesultanan Banjar 511 tahun 2015
Fadlan : Seni Kreatif Tradisi Banjar
Zulfaisal Putera : Sastra Banjar
Aliman Syahrani : Sastra Banjar
Eko Suryadi WS: Sastra Banjar
Umar Sidiq : Seni Rupa/Lukis
Bambang Rukmana: Seni Rupa/Lukis
Abdus Sukur, MH : Seni Teater Tradisi Banjar
YS Agus Suseno : Seni Teater Tradisi Banjar
Irwan Budiman : Seni Teater Tradisi Banjar
Drs H Mugeni : Kelestarian Lingkungan
Amalia Rizki : Kelestarian Lingkungan
Berry Nahdian Furqon : Kelestarian Lingkungan
Hamzah : Kelestarian Lingkungan
Drs. Mohammad Ary Achdiyani, M.Si : Kelestarian Lingkungan
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn min_Latn min_Latn min_Latn bjn_Latn min_Latn min_Latn bjn_Latn bjn_Latn bjn_Latn bjn_Latn ban_Latn min_Latn sun_Latn sun_Latn bjn_Latn jav_Latn min_Latn min_Latn jav_Latn min_Latn min_Latn ban_Latn